Άντζελα Κάρτερ

Η Άντζελα Κάρτερ (αγγλικά: Angela Carter)  (γεννημένη  Άντζελα Όλιβ Στάλκερ, 7 Μαΐου 1940 - 16 Φεβρουαρίου 1992) ήταν Αγγλίδα μυθιστοριογράφος, συγγραφέας διηγημάτων, ποιήτρια και δημοσιογράφος. Είναι γνωστή για τις φεμινιστικές θέσεις της, το ανατρεπτικό της πνεύμα και τα έργα μαγικού ρεαλισμού και μεταμοντέρνας λογοτεχνίας του φανταστικού. 

Το 2008, οι Times την κατέταξαν στη 10η θέση στη λίστα με τους «50 σημαντικότερους Βρετανούς συγγραφείς από το 1945».   

 Βιογραφικά στοιχεία 
Η Άντζελα Κάρτερ γεννήθηκε ως Άντζελα Όλιβ Στάλκερ το 1940 στο Ίστμπουρν του Σάσεξ. Κατά τη διάρκεια του πολέμου έζησε στο Γιορκσάιρ με τη γιαγιά της. Άρχισε να εργάζεται ως δημοσιογράφος, ακολουθώντας τα βήματα του πατέρα της, επίσης δημοσιογράφου. Φοίτησε στο πανεπιστήμιο του Μπρίστολ όπου σπούδασε αγγλική φιλολογία. 

μικρογραφία|Το σπίτι στο Λονδίνο από το 1976|αριστεράShadow Dance (1966)Το 1960 παντρεύτηκε τον Πολ Κάρτερ, από τον οποίο χώρισε το 1972. Το 1969, χρησιμοποίησε τα έσοδα από το βραβείο Σόμερσετ Μομ για να εγκαταλείψει τον σύζυγό της και να εγκατασταθεί για δύο χρόνια στο Τόκιο, τις εμπειρίες της εκεί κατέγραψε σε άρθρα για τη New Society και μια συλλογή διηγημάτων. Στη συνέχεια ταξίδεψε στις ΗΠΑ, την Ασία και την Ευρώπη. Μιλούσε άπταιστα γαλλικά και γερμανικά. Στα τέλη της δεκαετίας του 1970 και της δεκαετίας του 1980, έδωσε διαλέξεις σε πανεπιστήμια, στο πανεπιστήμιο του Σέφιλντ, στο πανεπιστήμιο Μπράουν στο Πρόβιντενς και στο αυστραλιανό πανεπιστήμιο της Αδελαΐδας. Το 1977, γνώρισε τον Μαρκ Πιρς, με τον οποίο απέκτησε έναν γιο και τον οποίο παντρεύτηκε λίγο πριν από τον θάνατό της.

Το 1979, δημοσίευσε τα πιο διάσημα βιβλία της, τη συλλογή διηγημάτων Η ματωμένη κάμαρα, μια ανατρεπτική ανακατασκευή 10 κλασικών παραμυθιών, και τη συλλογή δοκιμίων Η σαδική γυναίκα, μια φεμινιστική επανεκτίμηση του έργου του Μαρκήσιου ντε Σαντ. Εκτός από μυθιστορήματα και διηγήματα, έγραψε έργα παιδικής και νεανικής λογοτεχνίας και πολλά άρθρα για τις εφημερίδεςThe Guardian, The Independent και New Statesman. Έγραψε επίσης δύο ραδιοφωνικά θεατρικά έργα και διασκεύασε διηγήματά της για το ραδιόφωνο. Δύο από τις ιστορίες της διασκευάστηκαν για ταινίες, Η παρέα των λύκων του Νιλ Τζόρνταν (1984) και Το μαγαζάκι με τα μουσικά παιχνίδια (1987) από τον Ντέιβιντ Γουίτλι, στα σενάρια των οποίων συμμετείχε η ίδια. 

Πέθανε από καρκίνο του πνεύμονα σε ηλικία 51 ετών το 1992 στο σπίτι της στο Λονδίνο.

 Επιλογή έργων 

 Μυθιστορήματα 
 The Magic Toyshop (1967)
 Several Perceptions (1968)
 Heroes and Villains (1969)
 Ήρωες και κακοί, μτφ. Γιώργος Σαραφιανός, εκδ. Χατζηνικολή, 1996 
 Love (1971)
 The Infernal Desire Machines of Doctor Hoffman (1972)
 Οι κολασμένες ερωτικές μηχανές του δρ. Χόφμαν, μτφ. Τόνια Κοβαλένκο, εκδ. Χατζηνικολή, 1992
 The Passion of New Eve (1977)
 Το πάθος της νέας Εύας, μτφ. Τόνια Κοβαλένκο, εκδ. Χατζηνικολή, 1987 
 Nights at the Circus (1984, Νύχτες στο τσίρκο)
 Wise Children (1991, Σοφά παιδιά)

 Συλλογές διηγημάτων 

 Fireworks: Nine Profane Pieces (1974)
 The Bloody Chamber (1979)
 Η ματωμένη κάμαρα, μτφ. Αργυρώ Μαντόγλου, εκδ. Χατζηνικολή, 2001
 The Bridegroom (1983) 
 Black Venus (1985)
 American Ghosts and Old World Wonders (1993)
 Burning Your Boats (1995)

 Δοκίμια 

 The Sadeian Woman and the Ideology of Pornography (1979)
 Η σαδική γυναίκα, μτφ. Τόνια Κοβαλένκο, εκδ. Χατζηνικολή, 1999 

 Παραπομπές 

Κατηγορία:Άγγλοι συγγραφείς
Κατηγορία:Αγγλίδες μυθιστοριογράφοι